Eksperter mener «The Donald» tapte debatten: – Trumps kollaps
Første spørsmål i Fox News-debatten mellom de ti kandidatene i den republikanske nominasjonen var om alle garanterte at de ville stille seg bak vinneren og om ingen ville stille som uavhengig kandidat. Moderatorene ville ha hender i været. En hånd kom opp: Donald Trump sin hånd. Han sa han ikke kunne garantere at han ikke ville stille som en uavhengig kandidat, hvis han ikke vant nominasjonen. Det er forventet at hvis Trump beholder noe i nærheten av oppslutningen han har nå, men ikke blir den republikanske kandidaten, men stiller som uavhengig kandidat, så vil det være en gavepakke til demokratene, som da vil ha en mye større mulighet til å vinne.– Jeg tror dette var negativt på kort sikt, sier Brit Hume, kommentator på Fox News, om Trumps manøver. Publikum buet da Trump gjorde det klart at han ikke nødvendigvis vil støtte en annen republikansk kandidat enn ham selv. Fox News hadde samlet en fokusgruppe med alminnelige velgere. Etter debatten hadde flere av dem fått et mer negativt inntrykk av Trump, enkelte som var tilhengere av ham hadde snudd. Noen av dem, som sa de hadde støttet ham tidligere fordi han ikke var en politiker, mente han i debatten fremsto som mer politiker enn noen av de andre. Det var på forhånd stor spenning til om Trump ville kjøre over de andre med sin offensive tone, men han var ikke i nærheten av å få muligheten til det.– Den virkelige historien er Trumps kollaps i denne debatten. Faktum er at han var ute av sporet, sier skribent og politisk kommentator Charles Krauthammer til Fox News. – Når han er fri, når han ikke blir avbrutt så kan han kjøre på for seg selv, han er morsom og skarp. – Men her hvor han var kontrollert med tydelige rammer, var han tapt i det meste av debatten. Jeg tror det viser at han var i en gruppe med profesjonelle politikere, sier Krauthammer og legger til. – De forlot ham i kulden. – Når det kom til substans var det ikke noe substans, du spurte ham om general Sulemani, og han hadde ingen anelse. – Hvis du ikke er involvert i sakene, ikke har studert kandidatene og du tror du er over det, kan det skade deg og jeg tror det skadet ham. Jeg synes han hadde en dårlig kveld. Om det vil reflekteres i meningsmålingene aner jeg ikke, sierTidligere taleskriver for George W. Bush Marc Thiessen mener også at Trump gjorde det dårlig. – Jeg synes Trump hadde en veldig tøff debatt, sa han til Fox etter debatten. Han la spesielt merke til at Trump svarte nedlatende om både den kvinnelige moderatoren og andre da han ble konfrontert med negative kvinneuttalelser han har kommet med tidligere. Trump unnlot å gå mer konkret inn i problemstillingen enn å si at han ikke har tid til å være politisk korrekt. – Jeg tror han vil prøve å vinne uten kvinner, sier han.En av de andre kandidatene, Jeb Bush, innrømmet at det var feil å starte den andre Irak-krigen, som hans bror startet i 2003. – Med den informasjonen vi har nå, var det en feil. Jeg ville ikke ha gått inn, sa han under debatten. Moderatoren spurte hva han ville si til de familiene som mistet sine i krigen han nå mener det var feil å gå til krig. – De menneskene som mistet livet og de familiene som led på grunn av det, jeg vet godt hvordan dette var. Som guvernør ringte jeg hver eneste av dem, hver eneste av dem jeg kunne finne for å fortelle dem at jeg ville be for dem. Det var veldig vanskelig å gjøre. Hver eneste av dem sa at deres barn ikke døde forgjeves eller at deres kone eller mann ikke døde forgjeves. At det var vanskelig for meg var på grunn av det, sa Bush. VG-SPESIAL:Amerikanske presidentkandidater 2016Donald Trump fikk spørsmål om han kunne fremlegge bevis for sine uttalelser om at den meksikanske regjeringen sender kriminelle over grensen til USA . – Hvis det ikke var for meg ville du ikke en gang snakket om ulovlige innvandrere, begynte Trump å si. Da moderatoren ikke fikk sine bevis på bordet, spurte han igjen om Trump kunne legge frem bevis. Trump påpekte at han hadde vært ved grensen og at grensevaktene fortalte ham hva som skjedde. – Våre ledere er dumme, våre politikere er dumme, de mexicanske lederne er smartere enn våre, derfor sender de over dem som de ikke vil ha, sa Trump. Moderatoren lurte på hvordan Trump kunne lede landet når flere av hans selskaper hadde gått konkurs og långiverne hadde tapt svært store summer. Han svarte at av hundrevis av handler han hadde gjort hadde fire gått feil og selskapet hadde gått konkurs og han hadde utnyttet lovene. Dette skjer med alle i hans posisjon, mente Trump. – Dette landet skylder 18 trillioner dollar og de trenger folk som meg til å få ned det tallet, sa Trump som karakteriserte president Barack Obama slik: – Jeg vil si at han er inkompetent, men jeg vil ikke gjøre det, for det er ikke hyggelig.
Donald Trump (69) fikk en tøff start i sin første debatt.